আড়ং  নতুন ধরনের নকশায় তৈরি ঐতিহ্যবাহী ও আঁটসাঁট পাঞ্জাবি এনেছে আড়ং, যার নাম জুয়েলড স্টেটমেন্ট।  পাঞ্জাবিতে অক্সিডাইজড মেটালে তৈরি বোতামের ব্যবহার হয়েছে। আরও আছে এমব্রয়ডারিতে অলংকৃত জমকালো পেইজলি প্লেসমেন্টস। পাঞ্জাবিতে ছোট-বড় কলকা বা পেইজলি মোটিফের ব্যবহার। এ ছাড়া আছে কাফলিংকসহ পাঞ্জাবির সংগ্রহ লিংক ইওর কাফস। এসব পাঞ্জাবির হাতে কাফলিংক বোতামের ব্যবহার হয়েছে। কাটিং, ভেরিয়েশন, নানা ধরনের কলার, অফ হোয়াইটসহ বিভিন্ন রঙের মসলিন, সিল্ক, তসর, অ্যান্ডি ও সুতি কাপড়ে নকশা করা সব পাঞ্জাবি পাওয়া যাচ্ছে আড়ংয়ে। এমনটাই জানালেন আড়ংয়ের বিপণন বিভাগের প্রধান ফারজানা হালিম হাই।